Dadajizm

Dadajizm to bůł artystyczny nurt we sztuce XX stoleća, kery mjoł anfang we 1916 roku. Same mjano pochodźi, podug szyroko przyjmowanyj wersyji, uod "dada" co uoznaczo drzewjanne bawidołko abo beblańy bajtla, kery ńy zno jeszcze żodnyj godki. Dadajizm negowoł artyzm a twůrczy wysiłek artysty, kej dźeła sztuki dadajisty przedstowjali gotowe wyroby, l. b. pisuar abo reprodukcyjo uobrozu s domalowanymi wůnsoma a brodům. Tworzyli collage, uobrozy na kerych przedstowjali roztomajte ukłody tajli uod maszynůw a gydichty ze losowo dobranych słůw. Kůmponowali tyż "muzyka larma". Skiż tygo dadajizm bywoł mjanowany "antysztukům", keryj cechůma bůły absurdalność a przipadkowość. Dadajisty wydowali pisma: Cabaret Voltaire a Dada (we Zurichu), Litterature (Paryż), Dada Club a Der Dada (Berlin) a tyż The Blind Man (Nowy Jork). Kůńec dadajizmu uogłoszůno we maju 1922 we Weimarze na "Kůnferencyje we sprowje kůńca dada". Ńyskorzi srogo tajla dadajistůw zwjůnzoła śe ze surrealizmym.

 Dadajisty 

 Francyjo 
 Tristan Tzara
 Georges Ribemont-Dessaignes
 Jean Cocteau
 André Breton
 Louis Aragon
 Paul Eluard
 Guillaume Apollinaire 
 Mjymcy 
 Richard Huelsenbeck 
 Max Ernst
 Hans Arp s Kolůńiji 
 Kurt Schwitters
 Raul Hausmann USA 
 Marcel Duchamp 
 Man Ray
 Francis Picabia - kery dźołoł tyż we Paryżu.

 Necowe uodwołańa 
 "Sztuka czy antysztuka" we magazyńe Histmag (we polskij godce)

Kategoryjo:Dadajizm